**UNIUNEA NAŢIONALĂ A BAROURILOR DIN ROMÂNIA**

**CONSILIUL UNIUNII**

**HOTĂRÂREA nr. 274**

***16 iunie 2022***

*În conformitate cu dispozițiile art. 65 lit. s) din Legea nr. 51/1995 privind organizarea și exercitarea profesiei de avocat, cu modificările și completările ulterioare, precum și ale art. 8 alin. (3) din Statutul Casei de Asigurări a Avocaților (în continuare CAA), aprobat prin Hotărârea Consiliului Uniunii Naționale a Barourilor din România (în continuare, UNBR) nr. 139/2016, coroborat cu prevederile art. 12 lit. d) din Legea nr. 72/2016 privind sistemul de pensii și alte drepturi de asigurări sociale ale avocaților;*

*Având în vedere Hotărârea Consiliului de Administrație a* *Filialei Cluj a CAA nr.* *22/31.05.2022 privind aprobarea derulării în anul 2022 a Programului propriu de asistență și asigurări sociale;*

*Luând în considerare acordul Consiliului Baroului Cluj, prin Hotărârea nr. 136/08.06.2022 și aprobarea de către Consiliului de Administrație al CAA prin Decizia nr. 21/14.06.2022;*

*Având în vedere prevederile Hotărârii Consiliului UNBR nr. 225/23.03.2017 privind condițiile impuse pentru aprobarea programelor proprii ale filialelor CAA, în conformitate cu art. 8 alin. (3) din Statutul CAA;*

*Consiliul UNBR, întrunit în ședința din* ***16 iunie 2022****, adoptă prezenta:*

**HOTĂRÂRE:**

**Art. 1** **–** Se aprobă derularea în ***2022*** a Programului propriu de asistență și asigurări sociale a Filialei Cluj a CAA.

**Art. 2 –** Programul va fi implementat cu luarea în considerare a Hotărârii Consiliului UNBR nr. 225/23.03.2017 privind condițiile impuse pentru aprobarea programelor proprii ale filialelor CAA, în conformitate cu art. 8 alin. (3) din Statutul CAA, după cum urmează:

1. bugetul anual al acestor programe derulate de o filială să nu depășească 30% din diferența dintre veniturile Fondului de asigurări sociale și toate cheltuielile aferente acestui fond mai puțin cele generate de programele proprii, susținute pe baza art.12 lit. d) din Legea nr.72/2016.
2. filiala CAA care propune programul să aibă vărsate la zi contribuțiile la fondurile prevăzute de lege art. 13 și 15 alin. (1) din Legea nr. 72/2016 (de rezervă și de funcționare a CAA);

**Art. 3 –** Prezenta hotărâre se comunică membrilor Consiliului UNBR și CAA, care o va comunica filialelor CAA sus menționate și se afișează pe website-ul [www.unbr.ro](http://www.unbr.ro) .

**C O N S I L I U L U.N.B.R.**